Nr. L 355/22 De Europæiske Fællesskabers Tidende S. 12. 92 KOMMISSIONENS FORORDNING (EØF) Nr. 3519/92 af 4. december 1992 om visse gennemførelsesbestemmelser om tillæggene til den særlige præmie til oksekødsproducenter og præmien for opretholdelse af besætninger af ammekøer på De Kanariske Øer KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Ovprettelse af Det Europæiske Økonomiske Fællesskab, under henvisning til Rådets forordning (FØF) nr. 1601/92 af 15. juni 1992 om særlige foranstaltninger for visse land- brugsprodukter til fordel for De Kanariske Øer (!), særlig artikel 12, og ud fra følgende betragtninger : I forordning (EØF) nr. 1601/92 er der fastsat særlige foranstaltninger for landbrugsproduktionen på De Kana- riske Øer ; inden for oksekødssektoren vedrører foranstalt- ningerne tillæg til den særlige præmie for handyr og den præmie for opretholdelse af besætninger af ammekøer, der er fastsat i EF-forskrifterne ; for at administrationen kan forenkles, bør tillæggene ydes i forbindelse med de ansøgninger, der indgives under de nævnte præmieord- ninger ; ; i henhold til forordning (EØF) nr. 1601/92 anvendes de særlige foranstaltninger fra den 1. juli 1992 ; gennemførel- sesbestemmelserne bør anvendes fra samme dato ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING : Artikel 1 1. Det tillæg til den særlige præmie for handyr, der er fastsat i artikel 10, stk. 2, i forordning (EØF) nr. 1601/92, ydes i forbindelse med ansøgningerne under den særlige præmieordning for oksekødsproducenter. 2. Det tillæg til præmien for opretholdelse af besæt- ninger af ammekøer, der er fastsat i artikel 10, stk. 3, i forordning (EØF) nr. 1601/92, ydes i forbindelse med ansøgningerne under præmieordningen for opretholdelse af besætninger af ammekøer. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. juli 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 4. december 1992. (1) EFT nr. L 173 af 27. 6. 1992, s. 13. På Kommissionens vegne Ray MAC SHARRY Medlem af Kommissionen